title: Pysyvien valiokuntien toimivalta Euroopan parlamentin päätös 6. toukokuuta 2009 pysyvien valiokuntien toimivallasta

text:
               5.8.2010

               FI

               Euroopan unionin virallinen lehti

               CE 212/126

         Keskiviikko 6. toukokuuta 2009Pysyvien valiokuntien toimivalta
   P6_TA(2009)0348
   Euroopan parlamentin päätös 6. toukokuuta 2009 pysyvien valiokuntien toimivallasta
   2010/C 212 E/23

      Euroopan parlamentti, joka
   ottaa huomioon puheenjohtajakokouksen ehdotuksen,
   ottaa huomioon työjärjestyksen 174 artiklan,

               1.

               päättää perustaa seuraavat pysyvät valiokunnat:

                           I.

                           Ulkoasiainvaliokunta

                           II.

                           Kehitysyhteistyövaliokunta

                           III.

                           Kansainvälisen kaupan valiokunta

                           IV.

                           Budjettivaliokunta

                           V.

                           Talousarvion valvontavaliokunta

                           VI.

                           Talous- ja raha-asioiden valiokunta

                           VII.

                           Työllisyyden ja sosiaaliasioiden valiokunta

                           VIII.

                           Ympäristön, kansanterveyden ja elintarvikkeiden turvallisuuden valiokunta

                           IX.

                           Teollisuus-, tutkimus- ja energiavaliokunta

                           X.

                           Sisämarkkina- ja kuluttajansuojavaliokunta

                           XI.

                           Liikenne- ja matkailuvaliokunta

                           XII.

                           Aluekehitysvaliokunta

                           XIII.

                           Maatalouden ja maaseudun kehittämisen valiokunta

                           XIV.

                           Kalatalousvaliokunta

                           XV.

                           Kulttuuri- ja koulutusvaliokunta

                           XVI.

                           Oikeudellisten asioiden valiokunta

                           XVII.

                           Kansalaisvapauksien sekä oikeus- ja sisäasioiden valiokunta

                           XVIII.

                           Perussopimus-, työjärjestys- ja toimielinasioiden valiokunta

                           XIX.

                           Naisten oikeuksien ja sukupuolten tasa-arvon valiokunta

                           XX.

                           Vetoomusvaliokunta;

               2.

               päättää korvata työjärjestyksen liitteen VI seuraavalla tekstillä:

                  Keskiviikko 6. toukokuuta 2009”LIITE VI
                  Pysyvien valiokuntien toimivalta

                        I.

                        Ulkoasiainvaliokunta

                  Valiokunnan toimivaltaan kuuluvat seuraavat asiat:

                              1.

                              yhteinen ulko- ja turvallisuuspolitiikka (YUTP) sekä Euroopan turvallisuus- ja puolustuspolitiikka (ETPP); valiokuntaa avustaa turvallisuus- ja puolustuspolitiikan alivaliokunta;

                              2.

                              suhteet Euroopan unionin muihin toimielimiin ja elimiin, Yhdistyneisiin kansakuntiin ja muihin kansainvälisiin järjestöihin sekä parlamenttien välisiin edustajakokouksiin valiokunnan toimivaltaan kuuluvissa asioissa;

                              3.

                              poliittisten suhteiden lujittaminen kolmansiin maihin ja erityisesti niihin, jotka sijaitsevat unionin välittömässä läheisyydessä, laajojen yhteistyö- ja avustusohjelmien tai kansainvälisten sopimusten kuten assosiaatio- ja kumppanuussopimusten avulla;

                              4.

                              Euroopan valtioiden unioniin liittymistä koskevien neuvottelujen käynnistäminen, seuranta ja päättäminen;

                              5.

                              ihmisoikeuksia, vähemmistöjen suojelua ja demokraattisten arvojen edistämistä kolmansissa maissa koskevat kysymykset; valiokuntaa avustaa ihmisoikeuksien alivaliokunta; muiden tällä alalla toimivaltaisten valiokuntien tai elinten jäsenet kutsutaan alivaliokunnan kokouksiin, tämän kuitenkaan rajoittamatta asiaa koskevien määräysten soveltamista.

                        Valiokunta huolehtii toimivaltaansa kuuluvien parlamentaaristen sekavaliokuntien ja yhteistyövaliokuntien sekä parlamenttien välisistä suhteista vastaavien valtuuskuntien, tilapäisten valtuuskuntien ja vaalitarkkailuvaltuuskuntien työskentelyn yhteensovittamisesta.

                        II.

                        Kehitysyhteistyövaliokunta

                  Valiokunnan toimivaltaan kuuluvat seuraavat asiat:

                              1.

                              Euroopan unionin kehitysyhteistyöpolitiikan edistäminen, toteuttaminen ja valvonta, erityisesti

                                          a)

                                          poliittinen vuoropuhelu kehitysmaiden kanssa sekä kahdenvälisesti että kansainvälisissä järjestöissä ja parlamenttien välisillä foorumeilla,

                                          b)

                                          kehitysapu ja yhteistyösopimukset kehitysmaiden kanssa,

                                          c)

                                          demokraattisten arvojen, hyvän hallinnon ja ihmisoikeuksien edistäminen kehitysmaissa;

                              2.

                              AKT–EU-kumppanuussopimukseen liittyvät kysymykset ja suhteet asianomaisiin elimiin;

                              3.

                              Euroopan parlamentin osallistuminen vaalitarkkailutehtäviin, tarvittaessa yhteistyössä muiden asiasta vastaavien valiokuntien ja valtuuskuntien kanssa.

                        Valiokunta huolehtii toimivaltaansa kuuluvien parlamenttien välisistä suhteista vastaavien valtuuskuntien ja tilapäisten valtuuskuntien työskentelyn yhteensovittamisesta.

                        III.

                        Kansainvälisen kaupan valiokunta

                  Valiokunnan toimivaltaan kuuluvat seuraavat asiat:
                  Euroopan unionin yhteisen kauppapolitiikan laatiminen ja toteuttaminen sekä unionin ulkoiset taloussuhteet, erityisesti

                              1.

                              rahoitus-, talous- ja kauppasuhteet kolmansiin maihin ja alueellisiin järjestöihin;

                              2.

                              tekninen yhdenmukaistaminen tai standardointi kansainvälisen oikeuden välineiden kattamilla aloilla;

                              3.

                              suhteet kansainvälisiin järjestöihin ja järjestöihin, jotka edistävät taloudellista ja kaupallista yhdentymistä unionin ulkopuolella;

                              4.

                              suhteet Maailman kauppajärjestöön, mukaan lukien sen parlamentaarinen ulottuvuus.

                        Valiokunta on yhteydessä parlamenttien välisistä suhteista vastaaviin valtuuskuntiin ja tilapäisiin valtuuskuntiin kysymyksissä, jotka koskevat kolmansiin maihin ylläpidettävien suhteiden taloudellisia ja kaupallisia näkökohtia.

                        IV.

                        Budjettivaliokunta

                  Valiokunnan toimivaltaan kuuluvat seuraavat asiat:

                              1.

                              Euroopan unionin tulojen ja menojen monivuotinen rahoituskehys sekä unionin omien varojen järjestelmä;

                              2.

                              parlamentin budjettivalta, eritoten unionin talousarvioon liittyvät valtaoikeudet, sekä toimielinten välisten sopimusten neuvotteleminen ja soveltaminen tällä alalla;

                              3.

                              parlamentin ennakkoarvion vahvistaminen työjärjestyksessä määrätyn menettelyn mukaisesti;

                              4.

                              hajautettujen erillisvirastojen talousarvio;

                              5.

                              Euroopan investointipankin rahoitustoiminta;

                              6.

                              Euroopan kehitysrahaston budjetointi, tämän kuitenkaan rajoittamatta AKT–EU-kumppanuussopimuksesta vastaavan valiokunnan toimivaltaa;

                              7.

                              kaikkien yhteisön säädösten rahoitusvaikutukset ja yhteensopivuus monivuotisen rahoituskehyksen kanssa, tämän kuitenkaan rajoittamatta asiasta vastaavien valiokuntien toimivaltaa;

                              8.

                              kuluvan varainhoitovuoden talousarvion toteuttamisen seuranta ja arviointi, sen estämättä, mitä työjärjestyksen 72 artiklan 1 kohdassa määrätään, määrärahasiirrot, henkilöstötaulukoihin liittyvät menettelyt, hallintomäärärahat ja lausunnot kiinteistöihin liittyvistä hankkeista, joilla on huomattavaa taloudellista vaikutusta;

                              9.

                              varainhoitoasetus, lukuun ottamatta talousarvion toteuttamista, hallinnointia ja tarkastusta koskevia kysymyksiä.

                        V.

                        Talousarvion valvontavaliokunta

                  Valiokunnan toimivaltaan kuuluvat seuraavat asiat:

                              1.

                              Euroopan unionin ja Euroopan kehitysrahaston talousarvion toteuttamisen valvonta sekä parlamentin tekemät vastuuvapauspäätökset, sisäinen vastuuvapausmenettely mukaan lukien, ja kyseisiin päätöksiin tai niiden täytäntöönpanoon liittyvät toimet;

                              2.

                              Euroopan unionin, sen toimielinten ja sen rahoittamien elinten tilien ja taseiden päättäminen, esittäminen ja tarkastus, mukaan lukien siirrettävien määrärahojen ja saldojen vahvistaminen;

                              3.

                              Euroopan investointipankin rahoitustoiminnan valvonta;

                              4.

                              yhteisön eri rahoitusmuotojen kustannustehokkuuden seuranta unionin politiikan toteutuksessa;

                              5.

                              unionin talousarvion toteuttamiseen liittyvien petosten ja sääntöjenvastaisuuksien käsittely ja tällaisten tapausten torjumiseen ja niitä koskevaan syytteeseenpanoon liittyvät toimet sekä unionin taloudellisten etujen suojelu yleensä;

                              6.

                              suhteet tilintarkastustuomioistuimeen, sen jäsenten nimittäminen ja sen kertomusten käsittely;

                              7.

                              varainhoitoasetus talousarvion toteuttamista, hallinnointia ja tarkastusta koskevissa asioissa.

                        VI.

                        Talous- ja raha-asioiden valiokunta

                  Valiokunnan toimivaltaan kuuluvat seuraavat asiat:

                              1.

                              unionin talous- ja rahapolitiikka, talous- ja rahaliiton sekä Euroopan valuutta- ja rahoitusjärjestelmän toiminta (mukaan lukien suhteet asiaankuuluviin instituutioihin tai järjestöihin);

                              2.

                              pääoman ja maksujen vapaa liikkuvuus (rajat ylittävät maksut, yhtenäinen maksualue, maksutase, pääoman liikkeet sekä otto- ja antolainauspolitiikka, kolmansista maista peräisin olevan pääoman liikkeiden valvonta, Euroopan unionin pääoman vientiin kannustavat toimet);

                              3.

                              kansainvälinen valuutta- ja rahoitusjärjestelmä (mukaan lukien suhteet rahoitus- ja rahalaitoksiin ja -järjestöihin);

                              4.

                              kilpailua ja valtiontukia sekä julkisia tukia koskevat säännöt;

                              5.

                              verosäännökset;

                              6.

                              rahoituspalvelujen, -laitosten ja -markkinoiden sääntely ja valvonta, mukaan lukien tilinpäätöstiedot, tilintarkastukset, tilinpitosäännöt, omistajaohjaus ja -valvonta ja muut yritysoikeuden piiriin kuuluvat asiat, jotka koskevat erityisesti rahoituspalveluja.

                        VII.

                        Työllisyyden ja sosiaaliasioiden valiokunta

                  Valiokunnan toimivaltaan kuuluvat seuraavat asiat:

                              1.

                              työllisyyspolitiikka ja kaikki sosiaalipolitiikan osa-alueet, kuten työolot, sosiaaliturva ja sosiaalinen suojelu;

                              2.

                              työterveys- ja työturvallisuustoimet;

                              3.

                              Euroopan sosiaalirahasto;

                              4.

                              ammatillista koulutusta koskeva politiikka, mukaan lukien ammattipätevyys;

                              5.

                              työntekijöiden ja eläkeläisten vapaa liikkuvuus;

                              6.

                              työmarkkinaosapuolten vuoropuhelu;

                              7.

                              kaikenlainen syrjintä työssä ja työmarkkinoilla, lukuun ottamatta sukupuoleen perustuvaa syrjintää;

                              8.

                              suhteet

                                          —

                                          Euroopan ammatillisen koulutuksen kehittämiskeskukseen (Cedefop)

                                          —

                                          Euroopan elin- ja työolojen kehittämissäätiöön

                                          —

                                          Euroopan koulutussäätiöön ja

                                          —

                                          Euroopan työturvallisuus- ja työterveysvirastoon

                                    sekä suhteet muihin asiaankuuluviin Euroopan unionin elimiin ja kansainvälisiin järjestöihin.

                        VIII.

                        Ympäristön, kansanterveyden ja elintarvikkeiden turvallisuuden valiokunta

                  Valiokunnan toimivaltaan kuuluvat seuraavat asiat:

                              1.

                              ympäristöpolitiikka ja ympäristönsuojelutoimet, erityisesti

                                          a)

                                          ilman, maaperän ja vesien pilaantuminen, jätehuolto ja kierrätys, vaaralliset aineet ja valmisteet, melurajat, ilmastonmuutos, biologisen monimuotoisuuden suojelu,

                                          b)

                                          kestävä kehitys,

                                          c)

                                          ympäristönsuojelua koskevat kansainväliset ja alueelliset toimet ja sopimukset,

                                          d)

                                          ympäristövahinkojen korjaaminen,

                                          e)

                                          pelastuspalvelu,

                                          f)

                                          Euroopan ympäristökeskus,

                                          g)

                                          Euroopan kemikaalivirasto;

                              2.

                              kansanterveys, erityisesti

                                          a)

                                          kansanterveyden alan ohjelmat ja erityistoimet,

                                          b)

                                          lääketuotteet ja kosmetiikka,

                                          c)

                                          bioterrorismin terveysnäkökohdat,

                                          d)

                                          Euroopan lääkevirasto sekä tautien ehkäisyn ja valvonnan eurooppalainen keskus;

                              3.

                              elintarvikkeiden turvallisuutta koskevat kysymykset, erityisesti

                                          a)

                                          elintarvikkeiden merkinnät ja elintarvikkeiden turvallisuus,

                                          b)

                                          ihmisten terveyden suojelua koskeva eläinlääkintälainsäädäntö; elintarvikkeiden ja elintarvikkeiden tuotannon kansanterveydellinen valvonta,

                                          c)

                                          Euroopan elintarviketurvallisuusviranomainen sekä elintarvike- ja eläinlääkintätoimisto.

                        IX.

                        Teollisuus-, tutkimus- ja energiavaliokunta

                  Valiokunnan toimivaltaan kuuluvat seuraavat asiat:

                              1.

                              unionin teollisuuspolitiikka ja uuden tekniikan soveltaminen, mukaan lukien pieniä ja keskisuuria yrityksiä koskevat toimet;

                              2.

                              unionin tutkimuspolitiikka, mukaan lukien tutkimustulosten levittäminen ja hyödyntäminen;

                              3.

                              avaruuspolitiikka;

                              4.

                              yhteisen tutkimuskeskuksen ja ydinmittausten keskusviraston toiminta sekä JET, ITER ja muut saman alan hankkeet;

                              5.

                              yhteisön toimet, jotka liittyvät energiapolitiikkaan yleensä, energian toimitusvarmuuteen ja energiatehokkuuteen sekä Euroopan laajuisten verkkojen perustamiseen ja kehittämiseen energian infrastruktuurien alalla;

                              6.

                              Euratomin perustamissopimus ja Euratomin hankintakeskus, ydinturvallisuus, ydinvoimaloiden käytöstäpoisto ja ydinjätehuolto;

                              7.

                              tietoyhteiskunta ja tietotekniikka, mukaan lukien Euroopan laajuisten verkkojen perustaminen ja kehittäminen teletoiminnan infrastruktuurien alalla.

                        X.

                        Sisämarkkina- ja kuluttajansuojavaliokunta

                  Valiokunnan toimivaltaan kuuluvat seuraavat asiat:

                              1.

                              sisämarkkinoita koskevan jäsenvaltioiden lainsäädännön yhteensovittaminen yhteisön tasolla ja tulliliitto, erityisesti

                                          a)

                                          tavaroiden vapaa liikkuvuus, mukaan lukien teknisten standardien yhdenmukaistaminen,

                                          b)

                                          sijoittautumisoikeus,

                                          c)

                                          palvelujen tarjoamisen vapaus, lukuun ottamatta rahoitus- ja postialaa;

                              2.

                              toimet sisämarkkinoiden toimintaa haittaavien mahdollisten esteiden määrittämiseksi ja poistamiseksi;

                              3.

                              kuluttajien taloudellisten etujen edistäminen ja suojelu sisämarkkinoiden toteuttamisessa, lukuun ottamatta kansanterveyttä ja elintarvikkeiden turvallisuutta koskevia kysymyksiä.

                        XI.

                        Liikenne- ja matkailuvaliokunta

                  Valiokunnan toimivaltaan kuuluvat seuraavat asiat:

                              1.

                              yhteisen rautatie-, maantie-, sisävesi-, meri- ja lentoliikennepolitiikan kehittäminen, erityisesti

                                          a)

                                          liikenteeseen Euroopan unionissa sovellettavat yhteiset säännöt,

                                          b)

                                          Euroopan laajuisten verkkojen perustaminen ja kehittäminen liikenteen infrastruktuurien alalla,

                                          c)

                                          liikennepalvelujen tarjoaminen ja suhteet kolmansiin maihin liikenneasioissa,

                                          d)

                                          liikenneturvallisuus,

                                          e)

                                          suhteet kansainvälisiin liikennejärjestöihin;

                              2.

                              postipalvelut;

                              3.

                              matkailu.

                        XII.

                        Aluekehitysvaliokunta

                  Valiokunnan toimivaltaan kuuluvat seuraavat asiat:
                  alue- ja koheesiopolitiikka, erityisesti

                              a)

                              Euroopan aluekehitysrahasto, koheesiorahasto ja muut unionin aluepolitiikan välineet,

                              b)

                              unionin muiden politiikan alojen vaikutukset taloudelliseen ja sosiaaliseen yhteenkuuluvuuteen,

                              c)

                              unionin rakennepoliittisten välineiden koordinointi,

                              d)

                              syrjäisimmät alueet ja saaristoalueet sekä rajat ylittävä ja alueiden välinen yhteistyö,

                              e)

                              suhteet alueiden komiteaan, alueiden välisen yhteistyön järjestöihin sekä paikallisiin ja alueellisiin viranomaisiin.

                        XIII.

                        Maatalouden ja maaseudun kehittämisen valiokunta

                  Valiokunnan toimivaltaan kuuluvat seuraavat asiat:

                              1.

                              yhteisen maatalouspolitiikan harjoittaminen ja kehittäminen;

                              2.

                              maaseudun kehittäminen, mukaan lukien asiaankuuluvien rahoitusvälineiden toiminta;

                              3.

                              seuraavia asioita koskeva lainsäädäntö:

                                          a)

                                          eläinlääkintä ja kasvien terveys sekä eläinrehu, lukuun ottamatta toimia ihmisten terveyden suojelemiseksi,

                                          b)

                                          karjanhoito ja eläinten hyvinvointi;

                              4.

                              maataloustuotteiden laadun parantaminen;

                              5.

                              maatalouden raaka-aineiden saanti;

                              6.

                              yhteisön kasvilajikevirasto;

                              7.

                              metsätalous.

                        XIV.

                        Kalatalousvaliokunta

                  Valiokunnan toimivaltaan kuuluvat seuraavat asiat:

                              1.

                              yhteisen kalatalouspolitiikan harjoittaminen, kehittäminen ja hallinnointi;

                              2.

                              kalavarojen säilyttäminen;

                              3.

                              kalataloustuotteiden yhteinen markkinajärjestely;

                              4.

                              kalataloutta ja vesiviljelyä koskeva rakennepolitiikka, mukaan lukien kalatalouden ohjauksen rahoitusvälineet;

                              5.

                              kansainväliset kalastussopimukset.

                        XV.

                        Kulttuuri- ja koulutusvaliokunta

                  Valiokunnan toimivaltaan kuuluvat seuraavat asiat:

                              1.

                              Euroopan unionin kulttuurinäkökohdat ja erityisesti

                                          a)

                                          kulttuurin tuntemuksen ja kulttuuria koskevan tiedon levityksen parantaminen,

                                          b)

                                          kulttuurien ja kielellisen moninaisuuden suojaaminen ja edistäminen,

                                          c)

                                          kulttuuriperinnön säilyttäminen ja suojaaminen, kulttuurivaihto ja taiteellinen luova toiminta;

                              2.

                              Euroopan unionin koulutuspolitiikka, mukaan lukien eurooppalaisen korkeakoulutusalueen kehittäminen sekä Eurooppa-koulujen järjestelmän ja elinikäisen oppimisen edistäminen;

                              3.

                              audiovisuaalialan toimintalinjat ja tietoyhteiskunnan kulttuuri- ja koulutusnäkökohdat;

                              4.

                              nuorisopolitiikka sekä urheilua ja vapaa-aikaa koskevan politiikan kehittäminen;

                              5.

                              tiedotusta ja tiedotusvälineitä koskeva politiikka;

                              6.

                              kulttuuri- ja koulutusalan yhteistyö kolmansien maiden kanssa sekä suhteet asiaankuuluviin kansainvälisiin järjestöihin ja instituutioihin.

                        XVI.

                        Oikeudellisten asioiden valiokunta

                  Valiokunnan toimivaltaan kuuluvat seuraavat asiat:

                              1.

                              Euroopan unionin oikeuden tulkinta ja soveltaminen, unionin säädösten yhdenmukaisuus primaarioikeuden kanssa, erityisesti säädösten oikeusperustan valinta sekä toissijaisuus- ja suhteellisuusperiaatteiden noudattaminen;

                              2.

                              kansainvälisen oikeuden tulkinta ja soveltaminen, siltä osin kuin se koskee Euroopan unionia;

                              3.

                              yhteisön lainsäädännön yksinkertaistaminen, erityisesti yhteisön lainsäädännön virallista kodifiointia koskevat säädösehdotukset;

                              4.

                              parlamentin oikeuksien ja erivapauksien oikeudellinen suojaaminen, mukaan lukien parlamentin osallistuminen yhteisöjen tuomioistuimessa ja ensimmäisen oikeusasteen tuomioistuimessa käsiteltäviin kanteisiin;

                              5.

                              yhteisön säädökset, joilla on vaikutusta jäsenvaltion oikeusjärjestykseen, seuraavilla aloilla:

                                          a)

                                          siviili- ja kauppaoikeus,

                                          b)

                                          yritysoikeus,

                                          c)

                                          teollis- ja tekijänoikeudet,

                                          d)

                                          prosessioikeus;

                              6.

                              oikeudellista ja hallinnollista yhteistyötä yksityisoikeuden alalla koskevat toimet;

                              7.

                              ympäristövastuu ja ympäristörikoksista langetettavat seuraamukset;

                              8.

                              uuteen tekniikkaan liittyvät eettiset kysymykset soveltaen valiokuntien yhteistyömenettelyä asianomaisten valiokuntien kanssa;

                              9.

                              jäsenten asemaa koskevat säännöt ja Euroopan yhteisöjen henkilöstösäännöt;

                              10.

                              erioikeudet ja vapaudet sekä jäsenten valtakirjojen tarkastus;

                              11.

                              yhteisöjen tuomioistuimen organisaatio ja perussääntö;

                              12.

                              sisämarkkinoilla toimiva yhdenmukaistamisvirasto.

                        XVII.

                        Kansalaisvapauksien sekä oikeus- ja sisäasioiden valiokunta

                  Valiokunnan toimivaltaan kuuluvat seuraavat asiat:

                              1.

                              perussopimuksissa ja Euroopan unionin perusoikeuskirjassa vahvistettujen kansalaisten oikeuksien, ihmisoikeuksien ja perusvapauksien suojelu, vähemmistöjen suojelu mukaan lukien, unionin alueella;

                              2.

                              tarvittavat toimet kaikenlaisen syrjinnän torjumiseksi, lukuun ottamatta sukupuoleen perustuvaa tai työssä ja työmarkkinoilla tapahtuvaa syrjintää;

                              3.

                              avoimuutta ja yksilöiden suojelua henkilötietojen käsittelyssä koskeva lainsäädäntö;

                              4.

                              vapauteen, turvallisuuteen ja oikeuteen perustuvan alueen perustaminen ja kehittäminen, erityisesti

                                          a)

                                          henkilöiden maahantuloon ja liikkumiseen sekä turvapaikka- ja maahanmuuttoasioihin liittyvät toimet,

                                          b)

                                          ulkorajojen yhdennettyyn valvontaan liittyvät toimet,

                                          c)

                                          poliisiyhteistyöhön ja oikeudelliseen yhteistyöhön rikosasioissa liittyvät toimet;

                              5.

                              Euroopan huumausaineiden ja niiden väärinkäytön seurantakeskus, Euroopan unionin perusoikeusvirasto, Europol, Eurojust, Euroopan poliisiakatemia ja muut alalla toimivat elimet ja laitokset;

                              6.

                              sen toteaminen, että on olemassa selvä vaara, että jokin jäsenvaltio rikkoo vakavasti jäsenvaltioille yhteisiä periaatteita.

                        XVIII.

                        Perussopimus-, työjärjestys- ja toimielinasioiden valiokunta

                  Valiokunnan toimivaltaan kuuluvat seuraavat asiat:

                              1.

                              Euroopan yhdentymisen toimielimiä koskevat näkökohdat, erityisesti valmistelukuntien ja hallitustenvälisten konferenssien valmistelussa ja toteuttamisessa;

                              2.

                              Euroopan unionista tehdyn sopimuksen täytäntöönpano ja sen toiminnan arviointi;

                              3.

                              Euroopan unionin laajentumisneuvottelujen seuraukset toimielinten kannalta;

                              4.

                              toimielinten väliset suhteet, mukaan lukien työjärjestyksen 120 artiklan 2 kohdassa tarkoitettujen toimielinten välisten sopimusten käsittely;

                              5.

                              yhdenmukainen vaalimenettely;

                              6.

                              Euroopan tason poliittiset puolueet, tämän kuitenkaan rajoittamatta puhemiehistön toimivaltaa;

                              7.

                              sen toteaminen, että jokin jäsenvaltio on rikkonut vakavasti ja jatkuvasti jäsenvaltioille yhteisiä periaatteita;

                              8.

                              työjärjestyksen tulkinta ja soveltaminen sekä siihen esitettävät tarkistukset.

                        XIX.

                        Naisten oikeuksien ja sukupuolten tasa-arvon valiokunta

                  Valiokunnan toimivaltaan kuuluvat seuraavat asiat:

                              1.

                              naisten oikeuksien määrittely, edistäminen ja suojelu unionissa sekä näihin liittyvät yhteisön toimet;

                              2.

                              naisten oikeuksien edistäminen kolmansissa maissa;

                              3.

                              yhtäläisiä mahdollisuuksia edistävä politiikka, mukaan lukien miesten ja naisten tasa-arvo asioissa, jotka koskevat heidän mahdollisuuksiaan työmarkkinoilla ja kohteluaan työssä;

                              4.

                              kaikenlaisen sukupuoleen perustuvan syrjinnän poistaminen;

                              5.

                              tasa-arvoperiaatteen sisällyttäminen unionin kaikkeen politiikkaan ja sen kehittäminen;

                              6.

                              naisten oikeuksia koskevien kansainvälisten sopimusten ja yleissopimusten seuranta ja täytäntöönpano;

                              7.

                              naisten oikeuksista tiedottamisen periaatteet.

                        XX.

                        Vetoomusvaliokunta

                  Valiokunnan toimivaltaan kuuluvat seuraavat asiat:

                              1.

                              vetoomukset;

                              2.

                              suhteet Euroopan oikeusasiamieheen.”

               3.

               päättää, että tämä päätös tulee voimaan seitsemännen vaalikauden ensimmäisen istuntojakson ensimmäisenä päivänä;

               4.

               kehottaa puhemiestä välittämään tämän päätöksen tiedoksi neuvostolle ja komissiolle.


Avis juridique important

|

31995D0478

95/478/EY: Komission päätös, tehty 14 päivänä marraskuuta 1995, Japanista peräisin olevien tiettyjen elektronisten vaakojen tuontia koskevan polkumyyntitutkimuksen päättämisestä

Virallinen lehti nro L 274 , 17/11/1995 s. 0015 - 0015

KOMISSION PÄÄTÖS,tehty 14 päivänä marraskuuta 1995,Japanista peräisin olevien tiettyjen elektronisten vaakojen tuontia koskevan polkumyyntitutkimuksen päättämisestä (95/478/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3283/94 (1), sellaisena kuin se on viimeksi muutettuna asetuksella (EY) N:o 1251/95 (2), ja erityisesti sen 23 artiklan,ottaa huomioon polkumyynnillä tai vientituella muista kuin Euroopan yhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (3), sellaisena kuin se on viimeksi muutettuna asetuksella (EY) N:o 522/94 (4), ja erityisesti sen 13 artiklan 11 kohdan,on kuullut neuvoa-antavaa komiteaa asiasta,sekä katsoo, ettäA. TAUSTA (1) Komissio julkaisi 12 päivänä maaliskuuta 1994 (5) ilmoituksen asetuksen (ETY) N:o 2423/88 13 artiklan 11 kohdassa säädetyn tutkimuksen aloittamisesta todentaakseen väitteet siitä, että kaksi viejää, Teraoka Seiko Co. Ltd. ja Tokyo Electric Co. Ltd., olisivat ottaneet vastattavakseen neuvoston asetuksella (ETY) N:o 993/93 (6) eräiden Japanista peräisin olevien elektronisten vaakojen tuonnille määrätystä polkumyyntitullista.(2) Komissio on päättänyt tutkimuksen. Tutkimuksen tulokset on ilmoitettu valituksen tekijälle, joka on peruuttanut valituksensa.B. TUTKIMUKSEN PÄÄTTÄMINEN (3) Edellä esitetyn perusteella komissio on päätynyt siihen, että tutkimus pitäisi päättää määräämättä lisätoimenpiteitä.(4) Asianomaisille osapuolille on ilmoitettu komission aikomuksesta päättää tutkimus ja niille on annettu tilaisuus esittää näkökantansa. Vastaväitteitä ei ole esitetty.(5) Neuvoa-antavaa komiteaa on kuultu asiasta, eikä se ole esittänyt vastaväitettä,ON PÄÄTTÄNYT SEURAAVAA:Ainoa artikla Japanista peräisin olevien CN-koodiin 8423 81 50 (Taric-koodi 8423 81 50*10) kuuluvien eräiden elektronisten vaakojen tuontia koskevan neuvoston asetuksen (ETY) N:o 2423/88 13 artiklan 11 kohdassa säädetty polkumyyntitutkimus päätetään.Tehty Brysselissä 14 päivänä marraskuuta 1995.Komission puolestaLeon BRITTANVarapuheenjohtaja(1) EYVL N:o L 349, 31.12.1994, s. 1(2) EYVL N:o L 122, 2.6.1995, s. 1(3) EYVL N:o L 209, 2.8.1988, s. 1(4) EYVL N:o L 66, 10.3.1994, s. 10(5) EYVL N:o C 74, 12.3.1994, s. 4(6) EYVL N:o L 104, 29.4.1993, s. 4


Avis juridique important

|

31999D0490

1999/490/EY, EHTY, Euratom: Neuvoston ja komission päätös, tehty 12 päivänä toukokuuta 1999, Euroopan yhteisöjen ja niiden jäsenvaltioiden sekä Kazakstanin tasavallan välisen kumppanuus- ja yhteistyösopimuksen tekemisestä

Virallinen lehti nro L 196 , 28/07/1999 s. 0001 - 0002

NEUVOSTON JA KOMISSION PÄÄTÖS,tehty 12 päivänä toukokuuta 1999,Euroopan yhteisöjen ja niiden jäsenvaltioiden sekä Kazakstanin tasavallan välisen kumppanuus- ja yhteistyösopimuksen tekemisestä(1999/490/EY, EHTY, Euratom)EUROOPAN UNIONIN NEUVOSTO jaEUROOPAN YHTEISÖJEN KOMISSIO, jotkaottavat huomioon Euroopan yhteisön perustamissopimuksen ja erityisesti sen 54 artiklan 2 kohdan, 57 artiklan 2 kohdan viimeisen virkkeen, 66 artiklan, 73 c artiklan 2 kohdan, 75 artiklan, 84 artiklan 2 kohdan sekä 99, 100, 113 ja 235 artiklan yhdessä sen 228 artiklan 2 kohdan toisen virkkeen ja 228 artiklan 3 kohdan toisen alakohdan kanssa,ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan,ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,ottavat huomioon komission ehdotuksen,ottavat huomioon Euroopan parlamentin puoltavan lausunnon(1),ovat kuulleet EHTY:n neuvoa-antavaa komiteaa, ja saatuaan neuvoston puoltavan lausunnon,ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman suostumuksen,sekä katsovat, että1) Brysselissä 23 päivänä tammikuuta 1995 allekirjoitettu Euroopan yhteisöjen ja niiden jäsenvaltioiden sekä Kazakstanin tasavallan kumppanuus- ja yhteistyösopimus edistää osaltaan uroopan yhteisöjen tavoitteiden toteuttamista,2) tämän sopimuksen tarkoituksena on vahvistaa 18 päivänä joulukuuta 1989 allekirjoitetun ja neuvoston päätöksellä 90/116/ETY(2) hyväksytyn Euroopan talousyhteisön ja Euroopan atomienergiayhteisön sekä Sosialististen neuvostotasavaltojen liiton välisen kauppaa sekä kaupallista ja taloudellista yhteistyötä koskevan sopimuksen avulla luotuja siteitä,3) tietyt tässä kumppanuus- ja yhteistyösopimuksessa määrätyt yhteisön kauppapolitiikan soveltamisalaan kuulumattomat velvoitteet vaikuttavat tai voivat vaikuttaa sijoittautumisoikeuden, liikenteen ja yritysten kohtelun alalla hyväksytyillä yhteisön säädöksillä luotuun järjestelmään,4) kyseisessä sopimuksessa asetetaan Euroopan yhteisölle tiettyjä velvoitteita, jotka koskevat pääoma- ja maksuvirtoja yhteisön ja Kazakstanin tasavallan välillä,5) siltä osin kuin kyseinen sopimus vaikuttaa 23 päivänä heinäkuuta 1990 annettuun neuvoston direktiiviin 90/434/ETY eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä(3) ja 23 päivänä heinäkuuta 1990 annettuun neuvoston direktiiviin 90/435/ETY eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä(4), jotka perustuvat Euroopan yhteisön perustamissopimuksen 100 artiklaan, on tätä artiklaa pidettävä oikeudellisena perustana,6) sopimuksen tietyissä määräyksissä asetetaan yhteisölle rajat ylittävää yhteistyötä laajempia velvoitteita palvelujen tarjoamisten osalta, ja7) Euroopan yhteisön perustamissopimuksessa ei ole määräyksiä erityisistä valtuuksista tiettyjen sopimuksen määräysten osalta, jotka yhteisön on pantava täytäntöön, ja näissä tapauksissa voidaan soveltaa perustamissopimuksen 235 artiklaa,OVAT PÄÄTTÄNEET SEURAAVAA:1 artiklaHyväksytään Euroopan yhteisön, Euroopan hiili- ja teräsyhteisön ja Euroopan atomienergiayhteisön puolesta Euroopan yhteisöjen ja niiden jäsenvaltioiden sekä Kazakstanin tasavallan välinen kumppanuus- ja yhteistyösopimus, pöytäkirja, julistukset ja kirjeenvaihto.Kyseiset tekstit ovat tämän päätöksen liitteenä.2 artikla1. Päätöksen yhteisön kannasta yhteistyöneuvostossa ja yhteistyökomiteassa silloin, kun tämä toimii yhteistyöneuvoston valtuuttamana, tekee neuvosto komission ehdotuksesta tai tarvittaessa komissio Euroopan yhteisön, Euroopan hiili- ja teräsyhteisön sekä Euroopan atomienergiayhteisön perustamissopimusten asiaa koskevien määräysten mukaisesti.2. Kumppanuus- ja yhteistyösopimuksen 77 artiklan mukaan neuvoston puheenjohtaja toimii yhteistyöneuvoston puheenjohtajana ja esittää yhteisön kannan. Yhteistyökomitean työjärjestyksen mukaan komission edustaja toimii yhteistyökomitean puheenjohtajana ja esittää yhteisön kannan.3. Neuvosto tai komissio päättää tapauskohtaisesti yhteistyöneuvoston ja yhteistyökomitean suositusten julkaisemisesta Euroopan yhteisöjen virallisessa lehdessä.3 artiklaNeuvoston puheenjohtaja toimittaa sopimuksen 99 artiklassa määrätyn tiedoksi antamisen Euroopan yhteisön puolesta. Komission puheenjohtaja toimittaa vastaavan tiedoksi antamisen Euroopan hiili- ja teräsyhteisön sekä Euroopan atomienergiayhteisön puolesta.Tehty Brysselissä 12 päivänä tuokokuuta 1999.Komission puolestaJ. SANTERPuheenjohtajaNeuvoston puolestaK.-H. FUNKEPuheenjohtaja(1) EYVL C 115, 14.4.1997, s. 196.(2) EYVL L 68, 15.3.1990, s. 1.(3) EYVL L 225, 20.8.1990, s. 1.(4) EYVL L 225, 20.8.1990, s. 6.


title: 2013/609/EU: Euroopan parlamentin päätös, annettu 17 päivänä huhtikuuta 2013 , Euroopan unionin perusoikeusviraston varainhoitovuoden 2011 tilien päättämisestä

text:
               16.11.2013

               FI

               Euroopan unionin virallinen lehti

               L 308/323

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   Euroopan unionin perusoikeusviraston varainhoitovuoden 2011 tilien päättämisestä
   (2013/609/EU)
   EUROOPAN PARLAMENTTI, joka

               —

               ottaa huomioon Euroopan unionin perusoikeusviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan unionin perusoikeusviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan unionin perusoikeusviraston perustamisesta 15. helmikuuta 2007 annetun neuvoston asetuksen (EY) N:o 168/2007 (4) ja erityisesti sen 21 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0102/2013),

               1.

               hyväksyy Euroopan unionin perusoikeusviraston varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen Euroopan unionin perusoikeusviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 196.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 53, 22.2.2007, s. 1.

      (5)  EYVL L 357, 31.12.2002, s. 72.